Yy, kaa, yy, kaa, koo.
Ota sormus pois.
- Se on vihkisormus. - Koruja ei sallita.
Älä nyt viitsi. Eikö järjestelmässä tehdä ikinä poikkeuksia?
Kaikki korut pitää riisua.
Et ole mikään kone. Olen täällä vain neljä viikkoa.
- Vaimosi jättää sinut kuitenkin. - Mitä sinä siitä tiedät?
Teidät kaikki jätetään. Sormus pois.
Hyvä on, mutta kalsareita en riisu.
- Eikö nekin pidä riisua? - Pitää.
Se on tässä.
Eikö ole isompaa? Tai edes puhtaampaa?
- Käytävän päässä on neljän sängyn kämppä. - Se käy hyvin.
Poreamme, parveke ja huonepalvelu.
Tajua jo, että olet vankilassa. Tuossa on hälytysnappi.
- Niin? - Miksi muut saavat olla ulkona?
- Niin on helpompaa. - Kenelle?
Tanskan poliisi takavarikoi tänään 175 miljoonaa kruunua ABN AMRO -pankista.
Poliisin mukaan liikemies Markus Føns kätki rahat viranomaisilta-
-kun Innovation House teki konkurssin.
Kaikkiaan on takavarikoitu 255 miljoonaa kruunua-
- ja Markus Fønsin varat on jäädytetty tutkinnan ajaksi.
Juristinasi minun täytyy kehottaa -
- että luot itsellesi arjen rutiineineen, jotta et tule täällä hulluksi.
Miksi? Olen täällä vain neljä viikkoa. Ei minua tuomita.
Neljä viikkoa on vain muodollisuus.
Aikaa voidaan pidentää, kunnes tutkinta on valmis -
- ja siinä voi kestää. Sitten alkaa oikeudenkäynti.
Osa asiakkaistani on istunut kaksikin vuotta.
Ilman tuomiotako? Sehän on kidutusta.
Niin, mutta laillista.
Ihmiset helpottuvat, kun tuomio vihdoin tulee.
Sitten tietää, mitä on edessä. Sinä et tiedä, miten käy.
Arki siis?
Etkö olekin Läski-Karsten?
Olet Jensin isoveli. Markus. Olen tuntenut pikkuveljesi jo kauan.
- Tiedän kyllä, kuka olet. - Olet laihtunut aika lailla.
40 kiloa.
- Voisitko näyttää paikkoja? - Mikäs siinä.
- Kuka tuolla laulaa? - Pervojen kuoro.
Vapaaehtoinen eristys. Raiskaajat ja pedofiilit piilottelevat siellä.
- Ketä? - Meitä.
Emme hyväksy sitä, että naisiin ja lapsiin käydään käsiksi.
Veljeni haluaisi muuten tietää, miten aiot maksaa velkasi.
En ole hänelle mitään velkaa.
Hänen Innovation Housen osakkeensa olivat kolmen miljoonan arvoiset.
Se on vain kuviteltua rahaa. En tiennyt, että Jens oli sijoittanut.
Osakkeilla ei ole todellista arvoa, ennen kuin ne myydään.
Sanonko veljelleni niin?
Osakkeissa on aina riskinsä. Se kuuluu asiaan.
Älä nyt suutu. Niin asia vain on.
Olet Jensille kolme milliä velkaa.
Eikä kukaan kutsu minua Läski-Karsteniksi.
Ai saatana.
Oletko varma, ettet halua lääkäriin?
- Mitä teette heille? - Kenelle?
- Läski-Karstenille. Niille hakkaajille. - Heidän mukaansa sinä löit ensin.
- Pyydä heiltä anteeksi. - Enkä pyydä.
Olette vastuussa hyvinvoinnistani. Olen vanki ja veronmaksaja.
Sinuna en paljon kehuskelisi veronmaksulla.
Et ole tosissasi. Minä en ole väkivaltainen.
He uhkasivat minua. Henkeni on vaarassa.
- Mene vapaaehtoiseen eristykseen. - En mene niiden pervojen joukkoon.
Vapaaehtoisen eristyksen osastolla on paljon tarjontaa. Eteenpäin vain.
Voi tehdä vaikka käsitöitä.
Paperipusseja, pyykkipoikia, koristetupsuja Føtex-supermarketille.
Avaan oven.
Sisään vain.
Palkka on 12 kruunua tunnissa, ei lomarahaa.
Meillä on myös kuoro -
- joten täällä voi todellakin käyttää aikansa järkevästi.
Käänny ylhäällä oikealle.
Saat olla muiden vankien kanssa neljä tuntia päivässä.
Kirjoittamaton sääntö on, ettei täälläolon syytä kerrota.
Tässä on selli numero 9.
Tervetuloa sitten vain.
- Morten, oliko tuo Markus Føns? - Oli. Hänet hakattiin.
- Asuuko hän viereisessä sellissä? - Kyllä vain.
Tietääkö Markus Føns, mitä tunnet häntä kohtaan?
Terve, pomo.
- Mitä te teette? - Markus ei ole syönyt aamiaista.
Epäilen traumaperäistä stressihäiriötä. Ollaan proaktiivisia.
Morten on lukemassa Markuksen omaelämäkertaa.
Se helpottaa hänen auttamistaan.
Morten, älä ole tuollainen neiti.
En minä ole neiti.
- Olen apupomosi. - Selvä.
Selvä. Hyvä on.
- Kahvia, Jakob? - Kuulostaa hyvältä, Bitten.
Basso.
Hienoa. Oikein hyvä, Lars. Simon, muista tämä.
- Ilman bassoa ei ole kaikupohjaa. - En aina muista, että olen basso.
- Laulu on kaunis, Niels. - Eikö vain? Hyvin runollinen.
Joskus laulaessani sitä, kuvittelen, että olen Lindan kanssa kävelyllä.
Puistossa vuoden ensimmäisenä kevätpäivänä.
No, höpinät sikseen. Otetaan vielä kerran.
- Yy, kaa, yy, kaa, koo. - Seuraatteko Fønsin tapausta?
- Minä seuraan. - Ei se ole mikään tv-sarja.
- Hän on syössyt ihmisiä perikatoon. - En ole ikinä tuntenut julkkista.
Ettehän te ole tuttuja.
Keskitytään nyt tähän. Markus Fønsin tähtiasema on vain median harhakuva.
Oletteko valmiita? Pysykää tempossa.
Yy, kaa, yy, kaa, koo.
Älä lopeta puhelua.
- Pärjäile, Lars. - Kiitos.
- Meneekö hän Sønder Ommen avovankilaan? - Ei, vaan suljettuun laitokseen.
Voi raukkaa.
- Pääsemmeköhän me Sønder Ommeen? - Minua ei tuomita, Peter.
Saan korvausta tutkintavankeuden venymisestä.
Morten täällä. Saanko tulla sisään?
Joo.
Sinun pitää mennä suihkuun.
- Et ole peseytynyt kahteen viikkoon. - Tehkää jotain. En kuulu tänne.
- Eristys on vapaaehtoista. - Vankilaan.
En kuulu vankilaan.
Kävimme samaa koulua Skanderborgissa, mutta et varmaan muista minua.
Hassua, että olemme Skanderborgista ja päädyimme samaan vankilaan.
Täällä ei pärjää ilman leikinlaskua.
Käykö sinulla vieraita? Sinullahan on intialainen vaimo.
Hän lähti isänsä luokse.
Saanko käydä istumaan?
Näen, milloin joku on romahtamaisillaan, ja sinä olet nyt.
Sinun pitää seurustella muiden vankien kanssa.
En kuulu raiskaajien ja pedofiilien joukkoon.
Et, mutta voittaa se sen, ettei tarvitse pelätä henkensä edestä.
Täällä ei ole vahvoja vankeja.
- En ole heikko. - Et niin.
- En ole heikko. - Mutta olet suihkun tarpeessa.
Tietääkö Bitten, että olet varannut pesutilat vain yhdelle vangille?
Älä sekaannu tähän.
- Olen sitten ymmärtänyt säännöt väärin. - Näköjään.
Täällä saat olla rauhassa. Kunniasanalla.
- Hitto, olet saanut kunnolla köniisi. - Apua!
Rauhoitu. En tee sinulle mitään.
- En ole koskenut häneen. - Maahan!
Ihan oikeasti, Morten. Romanialaiset kusevat lattialle.
- Mistä on kyse? - Markus oli vaarassa.
- Halusin vain moikata häntä. - Hälytys seisauttaa koko paikan, ääliö.
- Varo sanojasi. Olen pomosi. - Miksi hälytys on päällä?
- Luulin, että Markuksen kimppuun käytiin. - Mikset ole sammuttanut hälytystä?
- Hei. - Hei.
- Mitä teet täällä, Simon? - Tulin vain hakemaan vettä.
- Ota ämpärisi. - Antaisitko pyyhkeen?
Bitten, luulin, että...
Hälytystä ei anneta, koska luullaan jotain. Mitä ylipäätään teette täällä?
- Markus ei halua peseytyä muiden kanssa. - Opetelkoon.
- Saanko palata selliini? - Saat.
Häivy, Simon.
Niels.
Niels!
- Ikkunoista ei saa huudella. - Teet itsekin niin.
Ei ollut minun syytäni, ettei lattia tullut pestyä.
He eivät nähneet minua pesuhuoneessa.
- Älä huutele ikkunasta. - Markus käy minua sääliksi.
Meidänhän pitää huolehtia toisistamme sotilaiden tavoin.
- Ikkunasta ei saa huudella. - Tiedetään.
Mortenin olisi pitänyt tarkistaa paikka kunnolla.
Jos hän olisi tehnyt niin, hän olisi nähnyt minut.
- Mihin menet? - Nuhtelemaan Simonia.
Niels kielsi jo häntä huutelemasta.
Se ei ole Nielsin tehtävä vaan meidän.
Pitäisit matalaa profiilia sen suihkufiaskon jälkeen.
- Bittenkin on kyllästynyt Morteniin. - Et saa huudella ikkunasta.
Bitten ei olisi saanut läksyttää minua niin.
Olet raivostuttava nyhverö.
Älä hauku minua nyhveröksi. Et ole vaimoni.
Oletko vaimosi mielestä nyhverö? Lue kirjaasi. Pääset kohta.
- Morten on ihan ääliö, - En vastaa.
Markuksen omaelämäkertaa on myyty 250000 kappaletta.
Tietenkin minua kiinnostaa oman onnensa seppä -
- joka saa myytyä 250000 kappaletta omaelämäkertaansa. Debyytti!
Jensin mukaan olet hänelle velkaa kolme miljoonaa kruunua.
Jos maksat ne, pääset vahvojen vankien suojeluun.
Ei helvetti. Jos ei ole varaa hävitä, ei pidä sijoittaakaan.
- Juristinasi neuvon... - Hyvä on.
En halua enää olla pervojen seassa. Hankitaan rahat.
Sophien setä ostaisi mielellään Borneon lomapaikan.
Hän maksaisi kuitenkin vain kolmanneksen alkuperäisestä tarjouksesta.
Sillä saisi kuitenkin maksettua Jensille.
Pysyn sitten täällä, kunnes saan paremman tarjouksen.
En halua, että minua käytetään hyväksi.
Niele sitten ylpeytesi ja puhu muille vangeille.
Eristäytyminen tekee sairaaksi. Näytät ihan kamalalta.
- Mistä puhuisin pervojen kanssa? - Hehän voivat olla mukaviakin.
Kiittääkö mukava raiskaaja tekonsa jälkeen?
Ryhdistäydy, Markus.
- Tiedätkö, mitä kello on? - Tuolla on kello.
- Mitä kello on? - Kolme.
Ei, vaan neljä yli kolme. Veit neljä minuuttia minun aikaani.
Sinun pitää oppia, että säännöt koskevat myös sinua.
Niels on aina tuollainen. Totut kyllä.
Mikä on? Miksi olet ihan märkä? Unohtuiko sateenvarjo?
Sinun pitää huolehtia itsestäsi. Muista ottaa sateella sateenvarjo.
Miksi sinä itket?
Kukaan ei halua puhua kanssani.
Monet leipomon asiakkaat eivät halua, että palvelen heitä -
- koska olen naimisissa kanssasi.
Meillä on toisemme. Vain sillä on merkitystä.
Olet mieluummin täällä kuin minun kanssani.
En ole sanonut niin.
Sanoin vain, että jos yhteiskunta toimisi yhtä hyvin kuin tämä paikka -
- ei olisi niin paljon ongelmia.
- Minulla on ikävä sinua. - Tiedän. Piristyhän nyt.
- Olet mietteissäsi, Niels. - Niinpä.
Leipomo on uhannut erottaa Lindan sairauspoissaolojen takia.
On kyynistä uhkailla sairasta naista.
Maailma on kyyninen. Emme rakasta lähimmäisiämme.
Rakastamme vain itseämme.
Hei, Markus. Dekkarit ovat täällä uskomattoman suosittuja.
Helle Helle on enemmän minun makuuni.
Olen lahjoittanut vankilan kirjastoon monta hänen kirjaansa.
Siteeraan omaelämäkertaasi.
"Valta ei inspiroi minua. Ihmiset inspiroivat minua."
"Minua inspiroi se, miten voin inspiroida heitä."
Muiden ihmisten seura ravitsee.
Siteeraan jälleen omaelämäkertaasi.
"Voi pitää jostakusta, vaikkei hyväksykään hänen tekojaan."
- Olenko minä kirjoittanut noin? - Sivu 132.
Aiemmasta suhteestasi prätkäjengeihin.
Käännytään ja...
Mitä asiaa? Häiritset vähän.
- Minä täällä määrään etkä sinä. - Mitä asiaa?
Värväsin kuoroon uuden jäsenen.
Tule, Markus.
Lopetellaan lämmittely.
Menkää paikoillenne ja ottakaa laulukirja esiin.
Hei ja tervetuloa. Minä olen Niels. Olen kuoron epävirallinen johtaja.
Olen oven ulkopuolella, jos tulee hätä.
Tule tänne, Markus. Tässä on tapana hoitaa esittely.
- Mitä haluatte tietää? - Oletko laulanut aiemmin?
- Vähän. - Mitä olet laulanut?
Olen laulanut kavereiden kanssa.
- Missä? - Kesämökillä.
- Missä se on? - Ibizalla.
- Ei helvetti, onko sinulla mökki siellä? - Ei saa kiroilla.
Meitä käy siellä sama porukka joka kesä.
Minä, Rasmus Seebach, Christian Bitz ja Nicklas Bendtner.
Simon.
Luulin, että teitä on enemmän.
Osa porukasta vaihtaa laitosta tai pääsee vapaaksi.
- Niels on ollut täällä 1,5 vuotta. - Simon.
- Selvitetään äänialasi. - Olen tenori.
Anna meidän päättää se. On tärkeää, että kuorossa vallitsee tasapaino.
Niels on laulanut kuorossa 17 vuotta.
- Okei, mutta mitä minä teen? - Laulat meille.
Mitä haluat minun laulavan?
- Me. - Mitä?
Minä en halua mitään vaan me. Kuoro.
- Mitä haluatte minun laulavan? - 160.
- Oletko tosissasi? - Oletteko tosissanne?
- Eikö se ole tuttu? - Totta kai on.
Hyvä. Anna mennä sitten vain.
Hetkinen. Sinulla on hyvä vibra, mutta sinun pitää laulaa matalammalta.
- Ääneni on tällainen. - Saatat luulla niin.
Se kuitenkin kuulostaa väkinäiseltä. Laula matalammalta.
Lisää tempoa. Sen pitää olla nopeampi.
Olen laulanut kansallislaulun ainakin tuhat kertaa.
Tuhat kertaa väärin ehkä. Älä nyt nolostu.
Moni laulaa sen liian hitaasti. Ota alusta. Matalammalta ja nopeammin.
Okei.
Nyt menee liian korkealle. Matalammalta.
Kolme, neljä...
Hyvä. Pidä tempo. Vielä nopeammin.
Vähän valoisammin. Jatka vain.
Pidä tempo. Pysy matalalla.
Pidä tempo.
- Oikein hyvä. Olet basso. - Minähän olen tenori.
Et täällä. Olet nyt basso.
Mene Simonin viereen. Bassot ovat siellä.
Tuplabasso.
Otetaan aluksi Jeg er havren, 344.
Yritä pysyä mukana, Søren. Samoin sinä, Markus.
Yy, kaa, yy, kaa, koo, nee.
- Juuri noin. - Tuonnepäin.
Eikö henki kuljekin paremmin, kun tapasit muita ihmisiä?
Miten niin? Niels on täysi idiootti.
Hyvä, että joku muukin vihdoinkin tajuaa sen.
Kuka hän luulee olevansa? Kenenä hän minua oikein pitää?
Minäkin olen kyllästynyt Nielsin tapaan puhua minulle.
- Pistä Niels ojennukseen. - En voi, koska hän tuo säästöjä.
Sosiaalineuvojia ja lääkkeitä ei tarvita, kun hän järjestää tekemistä.
- Hän saa tehdä, mitä haluaa. - Eli mitä?
- Hän on vain sellissään, jos huvittaa. - Onko hänellä siis enemmän vapauksia?
Muut kuuntelevat Nielsiä. Kuoro luo luonnollisen hierarkian.
Tyrannit luovat rauhaa. Se on heidän ainoa hyvä puolensa.
- Sivu 48. - Pitää paikkansa.
Minulla on paperihommia. Voinko mennä?
- Älä minulta kysy. Sinä olet pomo. - Jep.
Siksi voimmekin puhua tasavertaisina.
Olit oikeassa. Henki kulkee nyt paremmin.
Kiitos.
Esittelemme luonnontonteilla olevia taloja. Tämä on Hammerslag.
336 neliön kesämökki 11307 neliön tontilla.
Rakennusvuosi 2012. Hinta on laskenut miljoona kruunua-
-eikä talolla ole energiatodistusta.
- Tästä voi katsella järvelle. - Tai istua ammeessa.
Ei helvetti.
- Olen jo aivan hengästynyt. - Tämä on vasta puolivälissä.
Huomenta. Nukuitko hyvin? Olepa hyvä.
- Ei romanialainen tajua, mitä sanot. - Kohteliaisuus on universaali kieli.
- Älä ole rasisti. - Sinulle ei ole postia.
Huomenta. Nukuttiko hyvin?
Huomenta.
- Tule jo, Simon. - Kirjeet ovat sekaisin.
Sinulle ei ole postia, mutta siskoni on fanisi.
Hän tulee tänään käymään. Olisiko sinulla mitään juoruja?
- Tule jo. - En löydä Markuksen kirjettä.
Jos kaipaat juttukaveria, niin minäkin sain turpiini.
- Kaikki ovat saaneet. - Miksi jouduit tänne?
- Syistä ei puhuta täällä. - Miksi jouduit tänne?
En voi...
- Murtovarkaus. - Nyt mennään. Etsi kirje myöhemmin.
Tässähän se onkin.
Leiki, että se on sinulle.
Ei siskosi tule. Mennään.
Simon.
Simon. Nyt mennään.
Minulla olisi yksi kysymys, Markus.
Oletko ikinä antanut alaisillesi pomon titteliä vain näön vuoksi?
Se olisi typerää. Tittelit määrittävät hierarkian.
Apupomo ei siis ole vain sanahelinää?
- Ei, se olisi outoa. - Sitähän minäkin.
Saatan sittenkin muistaa sinut Skanderborgista.
- Sinä asuit... - Uimahallin vieressä.
Aivan. Uimahallin vieressä.
- Sen takana. - Aivan.
Eikö olekin hassua? Maailma on kyllä pieni.
- Hassua. - Niin on.
Lämmittely riittää. Lauletaan numero 498, Jens Vejmand.
Laula sinä toista ääntä, Søren.
Hyvä. Oletteko valmiita? Yy, kaa, ja yy kaa koo.
Matalammalta, Markus. Mieti toista ääntä, Søren.
Hyvä, Frank. Hyvä, Richard.
Pysy tempossa. Tempo.
Se kuulosti yllättävän kamalalta.
Osaako joku sanoa miksi? Peter.
- Markus lauloi väärin. - Ei, minä lauloin oikeassa tempossa.
- Lauloit eri tempossa. - Aivan, oikeassa.
Peter on oikeassa. Jos tulee tulipalo, juoksetko sittenkin toiseen suuntaan?
Kyllä, jos kaikki muut juoksevat suoraan liekkeihin.
Sinä sopeudut kuoroon eikä päinvastoin. Otetaan uusiksi.
Ettekö laula mitään nykylauluja, ainoastaan virsiä?
Jens Vejmand ei ole virsi. Jeppe Aakjær oli sosialisti.
Me laulamme aina Ibizalla Rasmus Seebachin kappaleita.
- Voin opettaa. Osaan Øde øn ulkoa. - Niin minäkin.
Seis.
Rasmus Seebach ei kuulu tanskalaiseen lauluperintöön.
Hän on myynyt lähes miljoona levyä. Montako Jeppe Aakjær on myynyt?
Siskoni on ihan hulluna Rasmus Seebachiin.
Selvä. Markus, etsi Seebach laulukirjasta.
- Sano nyt vain, mitä lauletaan. - Jotain, mistä pidämme.
- Lauletaan nyt Jens Vejmand. - Minä haluan laulaa Rasmus Seebachia.
Uskomatonta, ettet voi olla nöyrempi, Markus.
Etenkin kun miettii sitä, mistä sinua syytetään.
Vankila on sinulle vain syy kirjoittaa kirja koettelemuksistasi.
Aivan kuin olisit kokenut kovempia kuin muut.
Mistä sinua itseäsi syytetään?
- Naisistako? - Se ei kuulu sinulle.
- Lapsista? - Se ei kuulu sinulle.
- Täälläolon syistä ei puhuta. - En ole ikinä ollut väkivaltainen.
Emme tiedä, millaista on menettää yhtäkkiä aivan kaikki.
Kaikki halveksivat sinua. Jopa oma vaimosi vihaa sinua.
Et tiedä mitään minun ja Sophien suhteesta.
- Kuulin, että vaimosi lähti Intiaan. - Nielsin vaimo käy joka perjantai.
Näin on. Voi myydä vaikka miljoona levyä -
- mutta laulukirjaan ei pääse rahalla.
Eikä aitoa rakkautta voi ostaa. Höpinät sikseen. Lauletaanko?
Yy, kaa, ja yy kaa koo.
- Kiitoksia. - Kiitos.
Kannattaa vain totella Nielsiä.
Kyse ei ole yksittäisistä äänistä vaan kokonaisuudesta.
Minustakin oma lauluni kuulostaa ihan hirveältä.
- Et saa luovuttaa. - En luovuta ikinä.
- Olen kirjoittanut siitä kirjankin. - Niin sitä pitää.
Jos muuten haluat, niin hengailen mielelläni kanssasi.
Ainoastaan poliisi on päässyt rakennukseen Markus Fønsin pidätyksen jälkeen.
Tänään Innovation Housen entiset työntekijät-
- saivat kuitenkin noutaa omat tavaransa. Yksi heistä on Adam Dahl Jensen.
- Millaista oli työskennellä täällä? - Aluksi kaikki meni hyvin.
Jengi rakasti Markusta, mutta jos ei totellut häntä, leimattiin idiootiksi.
Firman kulttuuri oli läpimätä. Vain Markus itse hyötyi tästä.
Millaista tulosta toivot oikeudenkäynniltä?
Että Markus joutuu vankilaan. Markus saa toisen tuntumaan ystävältä-
- mutta hän on ennen kaikkea kova liikemies.
Hyvä. Vielä yksi.
Anna tulla.
- Hyi helvetti. Suoraan naamaan. - Se leijui tuohon suuntaan.
Kyllä ulkona saa piereskellä.
- Täyttä kamaa! - Sikahyvä. Anna kuulua, Simon.
Anna mulle mahis, vaikka täällä oon Joka päivä syöksee mut turmioon
Siniset valot vilkkuu Äiti siinä mieleen jo tulee
Jonain päivänä mä vielä rikastun Markus mua auttaa, niin onnistun
Tartu lapioon ja ala kaivaa vaan Mä täällä rautaa pumppaan
Mitä oikein haluut, sano se jo Mitä sulla pelissä on?
Jotain napeista. Mä nappeja vedän urakalla.
En minä tiedä. Räppää sinä.
Oot mulle puoli miljardia velkaa Mä ajan vielä Ferrarii
Anna jo olla Autosta ammutaan
Olisipa kiva päästä bailaamaan.
Muut ovat raiskanneet naisia ja ahdistelleet lapsia.
- Siitä ei puhuta. - Minä mietin vain sitä.
Kaikki eivät ole sellaisia. Peter vain tappoi isänsä ja isoveljensä.
- Linda ei pysty maksamaan lyhennyksiä. - Miksette myy taloa?
Arvo on laskenut ainakin 800000 kruunua.
- Voi helvetti, Ringsted. - Puhuhan siivosti.
Tämä ei ole mikään apinatarha.
Katso, miten pieni.
- Menen torstaina oikeuteen. - Jätät siis meidät.
- Sittenpähän saat asian päätökseen. - Olen tottunut olemaan täällä.
Sønder Ommessa saat viikonloppuvapaita ja pääset tapaamaan äitiäsi.
- Jos minut tuomitaan. - Niin tulee käymään.
- Vaihdetaanko värejä? - Joo, tämä alkaa jo tympiä.
Ota sinä keltainen.
- Treffeillekö olet menossa? - En. Olen töissä.
Morten täällä.
Tule sisään.
- Onko sinulla aikaa? - Ei minulla muuta olekaan.
- Katso, mitä luen. - Huomasin, että se oli lainassa.
- Haluatko kahvia? - Kiitos.
Olet eka, joka tarttui suositukseeni. Mitä pidät kirjasta?
- Siinä ei tapahdu juuri mitään. - Siinä se juju onkin.
- Miten kuorossa menee? - Niels motivoi minua.
- Oletko yleensäkin iltavuorossa? - Tämä on rangaistus siitä hälytysjutusta.
Ikävä juttu. Toivottavasti ei tule ongelmia kotona.
En asu tällä hetkellä kotona.
Heittikö vaimo sinut pihalle?
Lene sanoi, että fyysinen läsnäoloni tekee hänet apaattiseksi.
- Missä sitten asut nyt? - Kellarihuoneessa Bolbrossa.
- Minulla on oma kylppäri. - Onko sinulla lapsia?
9-vuotiaat kaksostytöt. He eivät voi asua kellarihuoneessa.
Sano vain, jos minä tai juristini voimme jotenkin auttaa.
Mieti asiaa.
Uusia ystävyyssuhteita syntyy usein silloin, kun vähiten odottaa.
- Mukavaa iltaa. - Luen Ned til hundene -kirjan loppuun.
Rødby -Puttgarden on vielä parempi.
Sophie ei ole kuullut sedästään.
- Lomapaikasta ei saa parempaa hintaa. - En ole huolissani.
Setä nostaa kyllä hintaa, kun tajuaa, etten ole epätoivoinen.
Raha helpottaisi oloasi huomattavasti.
Jos Jens saa rahat, hän ei toteuta uhkaustaan.
Sinä pääset eristyksestä. Kyse on vain kolmesta millistä.
- Ei vaan periaatteesta. - Näytä, että otat Jensin vakavasti.
En voi maksaa kaikille amatööreille, jotka sijoittavat osakkeisiin.
Näytänkö yhä sairaalta?
- Mitä? - Kuukausi sitten näytin sinusta sairaalta.
Näytät nyt voivan paljon paremmin.
- Olen sopeutunut. - Puhutko kuorosta?
Joo. Kuorossa on yksi tyyppi. Niels, noin 45 vuotta Ringstedistä.
Voitko selvittää, mistä häntä syytetään?
Kokeile, miten kiinteitä nämä pienet ovat.
Isoista ei tule ikinä samanlaisia, mutta...
Tällaiset räpellykset pitää heittää pois.
Sitten tehdään viimeinen laatutarkastus.
- Entä nuo? - Ne ovat ihonvärisiä.
Voi helvetti.
Sori.
Ei minkäänlaista ammattiylpeyttä. Ei Føtex voi käyttää tällaisia.
- Tuo on varmaan romanialaisten tekemä. - Olet taas rasistinen.
- Et voi tietää, kuka sen on tehnyt. - En ole rasisti. Olen neekeri.
Hei, kuule... Ei saa sanoa...
- Neekerikö? - Simon.
- Neekeri saa sanoa neekeri. - Sanoit jo kolme kertaa. Vauhtia nyt.
- Olet vähän liian tyly Markusta kohtaan. - Enkä ole. Ibiza ei vain tee vaikutusta.
- Näen hänen lävitseen. - Miten muka? Et edes tunne häntä.
Tiedän tarpeeksi. Olen seurannut Markuksen elämää 15 vuotta.
- Eikös se ollut median harhakuvaa? - Juu, mutta siinä on selvä kaava.
Hän elää muiden rahoilla.
Minäkin olisin voinut tehdä niin, kun olin käsipallokerhon kassanhoitaja.
En voi kuvitella sinua ja Rasmus Seebachia yhdessä.
- Entä Michael Falch tai Stig Rossen? - Ketkä?
- On aika lopettaa. - Siivoamme vain paikat.
- Miten Peterille kävi? - Oikeudenkäyntiä lykättiin.
- Kuinka pitkälle? - Muutaman kuukauden päähän.
Peter jää siis vielä tänne.
Tulkaahan sitten.
Peter, miten jakselet?
Niels.
Niels, ulos.
Nauttikaa hiljaisuudesta.
Seisomme puiden keskellä. On hiljaista ja rauhallista.
Yhtäkkiä kuulee, kuinka sydän lyö...
Voinko kokeilla kenkiäsi?
Siitä vain.
Vähänkö tyylikkäät.
Puhuin muuten eilen Rasmuksen kanssa. Seebachin.
Hän tulisi mielellään käymään kuoroharkoissa.
- Eikä. Oikeastiko? - Joo.
Vähänkö mieletöntä. Siskoni tulee sairaan kateelliseksi.
Siistiä.
Lämmitellään ensin, jotta ääni lähtee kunnolla.
Hyvä, Richard.
Polvet ylös.
Sitten juostaan taas normaalisti.
Sitten potkitaan kantapäitä ylös.
Sitten sivuhyppyjä.
- Ettekö te lämmittele? - Meillä olisi asiaa.
Markus voi järkätä Rasmus Seebachin vierailulle tänne.
Mutta lupa heltiää vain, jos kaikki kannattavat hakemusta.
- Ihan kuin Rasmus muka tulisi tänne. - Se olisi vain häiriöksi.
Miksi sinä saat aina päättää kaikesta?
Meitä on viisi kahta vastaan.
Et edes kuuntele. Sanot vain suoraan ei.
Simon, asia on loppuun käsitelty.
Rasmus haluaa laulaa kanssanne.
Et tajua, miten vaarallista tämä on.
- Mistä oikein puhut? - Kylvämästäsi tuhosta.
Älä yritä väittää käyttäytyneesi minua paremmin, käsipallovalmentaja.
Mitä minä olen nyt tehnyt? En ole sanonut mitään.
Sano Nielsille, etten ole kielinyt.
- Syistä ei puhuta. - Niels sanoi minua vaaralliseksi.
Se on tekopyhää mieheltä, joka käytti pikkutyttöjen luottamusta hyväkseen.
Juuri tuo röyhkeys tekee sinusta vaarallisen.
Ketään ei ole tuomittu. Voimme olla syyttömiä. Älä ole alentuva.
- Mitä täällä huudetaan? - Meillä on taiteellisia erimielisyyksiä.
- Juuri niin. - Okei, mutta pitäkää pienempää ääntä.
Normaalit ihmiset eivät pidä rahaa lapsia tärkeämpänä.
Sinä istut 9 vuotta, minä korkeintaan 4, jos minut ylipäätään tuomitaan.
Kumpi on pahempaa? Talousrikos vai seksuaalinen hyväksikäyttö?
- En minä tiedä. - Jokainen aikuinen tietää.
- Kumpi on pahempaa? - En minä tiedä.
Kumpi on pahempaa? Helppo kysymys.
Simon.
Talousrikos.
Mitä helvettiä?
Et ole nyt ulkomaailmassa, jossa sinä ja ystäväsi voitte sopia, että olet oikeassa -
- vaikka olisitkin väärässä.
Olet eristysosastolla, eikä täälläolon syystä puhuta.
- Minä hoidan asian, Niels. - Kiitos.
Morten, jaatko salaista tietoa vangeille?
- Mitä? En. - Miksi Niels valehtelisi asiasta?
Minä en välitä salaista tietoa.
Jos käy ilmi, että valehtelet, leikkaan munasi irti.
Selvä.
- Hyvää matkaa. - Kiitos.
Jos hän leikkaa munasi irti, sinusta tulee oikeasti neiti.
Siinäs naurat. Bittenin ollessa Teneriffalla minä olen pomo.
- Aika perseestä. - Sitä on olla apupomo.
Sanoinhan, ettei se ole pelkkää sanahelinää.
- Tarvitsetko apua? - En.
- Siitä ei vain puhuta. - Puhutte kaiken aikaa minustakin.
Niin, mutta en voi kritisoida Nielsiä, kun olen itsekin...
Olet itsekin mitä?
Luulin, että sinua syytetään murrosta.
- Oletko sekaantunut lapsiin? - En tietenkään.
En voisi kuvitellakaan moista. Mitä oikein luulet minusta?
Mistä sitten on kyse?
Simon. Naisistako?
Raiskasitko jonkun?
Siitä ei ole pakko puhua.
Aiotko vain seistä siinä? Tule auttamaan.
- Mitä nyt tapahtuu? - Palaan kotiin.
- Lene saa päättää, jääkö hän sinne. - Hyvä.
Ottaako juristini häneen taas yhteyttä?
Lene ei ole varmaan ikinä ollut näin yhteistyöhaluinen.
Sepä hienoa.
- Tekisitkö minulle pienen palveluksen? - Totta kai.
Siis mitä? Liitytkö aamujengiin? Aamu-Markus!
- Entä Peter? - Hän on sellissään.
- Tämä ei ole okei. - Miten niin ei ole?
Miten niin ei ole? Luulitko, että sinä määräät täällä?
- Mitä minä teen? - Ota koppi.
Laita se pois. Pane hedelmät tuohon.
- Ja alta sisään. - Eikä!
- Sinun piti ottaa pallo. - Niin otinkin. Hei, Niels.
Hei. Anteeksi, että olen myöhässä. En saanut Lindaa lopettamaan puhelua.
- Mitä hänelle kuuluu? - Hän oli saanut potkut.
Olisinpa voinut olla tänään hänen tukenaan.
Hei. Minä olen Niels. Olen kuoron epävirallinen johtaja.
- Mihail. - Hei.
Markus toi Mihailin. Hän ei puhu tanskaa.
Me laulamme vain tanskaksi, mutta olet tervetullut.
Hän puhuu vähän saksaa.
- Osaako joku saksaa? - Minä.
No niin, aloitetaan sitten.
- Mihail haluaa laulaa Rasmus Seebachia. - Eihän hän osaa tanskaa.
Meitä on neljä, jotka haluavat laulaa Rasmus Seebachia. Sørenkin haluaa.
- Søren? - Meitä on puolet.
- Puolet ei halua. - Miksi te olette tärkeämpiä?
Kompromissi olkoon sitten, ettei mikään muutu.
Ei se ole kompromissi, jos te saatte tahtonne läpi.
Jestas, miten kaunis ääni. Hyvin värvätty, Markus.
- Erittäin hieno tenori. - Okei, neljä vastaan neljä. Mitä tehdään?
- Aloitetaan. - Mistä?
Den signede dag. Sano se saksaksi.
- Miten iso tila on? - 246 neliötä.
Pitäisikö meidän luovuttaa? Ei ole kivaa, kun kaikki riitelevät.
Emme todellakaan luovuta.
- Tuleeko Nielsille huomenna vieraita? - Linda käy joka perjantai.
Miten niin?
- En pidä ajatuksesta. - Et riko mitään sääntöjä.
On oltava jokin epäily.
Jos haluat kunnioitusta, sinun pitää käyttää auktoriteettiasi.
Bitten on Teneriffalla, ja sinä olet pomo. Tämä on nyt sinun talosi.
- Kenen talo tämä on? - Minun taloni.
- Sano se. - Tämä on minun taloni.
"Tämä on Mortenin talo. Tämä on minun taloni." Juuri noin.
Kiitos.
- Sinun pitää tulla mukaani. - Tapaan kohta Lindan.
Tämän ei pitäisi viedä kauan.
- Miksi? - Koska haiset pilvelle.
En ole polttanut ikinä edes tupakkaa.
- Hoidetaan tämä sitten. - Haluan nähdä, ettet fuskaa.
- Älä tuijota kaluani. - En minä tuijotakaan sitä.
- En pysty pissaamaan käskystä. - Ei mitään kiirettä.
- Älä tee minulle näin. - Pyydän sinua vain pissaamaan mukiin.
Viivaan asti.
Minun on mentävä Lindan luokse. Hän huolestuu, jos en tule.
Hän sai potkut. Hänelle huudellaan kadulla.
Mitä sinä viheltelet?
Rasmus Seebach. Senkin perkele.
- Mitä helvettiä sinä teet? - Anteeksi.
- Paitani on ihan kusessa. - Anteeksi.
- Mene maahan. - Anteeksi.
Mene maahan. Kädet sivuille.
- Viikon eristys. - Linda huolestuu.
- Nielsin olisi pitänyt jo tulla. - Hän kävi vartijan kimppuun.
Oletko kunnossa?
- Se ei ollut päällekarkaus. - Pissan heittäminen on päällekarkaus.
Siitä tehdään ilmoitus vankilan johdolle.
- Se tarkoittaa meille lisähommia. - Niels ei käytä huumeita.
Häntäkin voidaan testata.
Nielsin vaimo oli käymässä. Hän pyörtyi.
Voimme testata vankeja, jos epäilemme jotain.
- Nyt turpa kiinni, Morten. - Olet niin helvetin tyhmä.
Mihail, autatko siirtämään pianoa?
Tiedän, mitä Niels olisi halunnut laulaa.
Niels ei ole nyt täällä, joten voimme päättää itse.
Hän olisi varmasti aloittanut numerosta 93.
Sitten ei kannata heitellä kusta vaikutusvaltaisempien päälle.
Pelkään, että jokin on hullusti. Se voi johtua Lindasta.
Ei toisten päälle heitetä sillä tavalla pissaa.
Mitä tehdään?
- Lauletaan Rasmus Seebachia. - Vasta sitten, kun Niels on paikalla.
Jos laulamme tänään Seebachia, voimme riidellä, kun Niels palaa.
Tarvitaan koko kuoroa, jotta Rasmus pääsee oikeuksiinsa.
Mitä me sitten nyt lauletaan?
Miten olisi numero 121 Let It Be?
- En osaa englantia. - Kaikkihan sitä osaavat.
- Michaelkaan ei osaa. - Mihail. Ota mallia Mihailista.
- Hän päästelee vain ääniä. - Sinäkin voit tehdä niin.
- Entä numero 471? - Se on lastenlaulu.
Sen me osaamme. Lauletaan se.
- Onko sinun seisottava siellä? - Jonkunhan on johdettava kuoroa.
No niin. Yy, kaa, koo, nyt.
- Niin? - Se on liian hidas.
Ei, tämä on oikea tempo. Tältä sen pitää kuulostaa.
Otetaan alusta. Oletteko valmiita? Yy, kaa, koo, nyt.
Ole hyvä, Niels.
Niels.
- Mitä sinä teet? - Niels on palannut.
- Tuo on todella epäkohteliasta. - Moikkaan vain. Niels!
Olet nyt minun kanssani. Käy istumaan.
- Mitä? - Sulje ikkuna ja käy istumaan.
Hammerslag on Sønder Ommessa.
180 neliötä. Puutarha luumupuineen. Metsän vieressä.
Arvaa, mitä se maksoi?
850000 kruunua.
Mitä se olisi maksanut Kööpenhaminassa?
Niels. Niels!
Ainakin viisi miljoonaa, varmaan enemmänkin.
Voisi maksaa seitsemän milliäkin, jos talossa ei ole mitään vikaa.
Talo oli aivan ihana.
Miten sinulla menee?
Mitä muuta siinä käytiin katsomassa?
Vanhaa tilaa, jossa oli oma järvi.
Sønder Omme on Tanskan ihanin paikka.
Pääset vielä Sønder Ommeen.
Morten, milloin Niels pääsee takaisin aamujengiin?
Vaikea sanoa. Edut eivät palaudu ihan heti.
- Eikö Nielsin selliinkään saa mennä? - Ei. Hän kävi kimppuuni.
Hän saa osallistua kuoroon. Vauhtia nyt.
Eikö sinua haittaa se, mistä Nielsiä syytetään?
- Se on sairaus. - Mikä on sairaus?
Niels on sairas.
Hän ei voi mitään sille, että hän tuntee vetoa pieniin...
Lapsiin?
Että hänellä on sellaisia ajatuksia. Se on sairaus.
Nielsillä ei ole helppoa. Olet kovin ankara häntä kohtaan.
- Puolustatko pedofiilejä? - En.
Puolustan miestä, joka tekee täällä paljon hyvää.
Nielsillä on parantumaton sairaus. Hän ei voi sille mitään.
Ajattele, jos olisit itse samassa jamassa.
Niels saa ajatella pikkutyttöjä, kunhan ei tee mitään.
Sinuakaan ei pidätetty siksi, että haaveilit isäsi ja veljesi tappamisesta.
Tuletteko te?
Joo, tulossa ollaan.
Sisään.
Hei, Jakob.
Tulin kertomaan, että vaimosi on psykiatrisella osastolla.
Hän yritti tehdä itsemurhan.
Voi luoja.
Hän söi kourallisen pillereitä mutta on nyt fyysisesti kunnossa. Okei?
Haluaisitko jutella jonkun kanssa?
- En. Haluan vain olla rauhassa. - Hyvä on.
Olen pahoillani.
Sano vain, jos muutat mielesi.
Yksi sinulle. Yksi sinulle.
Yksi sinulle, yksi sinulle ja yksi sinulle.
- Toivottavasti Niels pääsee. - Niels tulee kyllä.
- Hei, Niels. - Hei.
Sovimme, että tänään lauletaan Rasmus Seebachia. Mitä siihen sanot?
Minusta se on hölmöä, kun on niin monia muita hyviä lauluja.
Mutta ihan sama minulle. Linda on psykiatrisella osastolla.
Hän yritti tehdä itsemurhan.
Kyllä se siitä.
- Olen pahoillani. - Kiitos.
- Pärjäätkö sinä? - Me olemme tukenasi.
- Ei helvetti, Niels. - Niinpä.
- Minä vain... - No niin.
- Jep. - Kiitos teille.
Jep.
Yksi sinulle.
No niin.
Øde ø.
Sitä Morten vihelteli tuijottaessaan kaluani.
Minä raivostuin enkä päässyt tapaamaan Lindaa.
Nyt hän on sairas.
- Jos kuoro haluaa, niin lauletaan se vain. - Kyllä haluaa.
- Emme voi laulaa tätä nyt. - Lauletaan Seebachia, kuten sovittiin.
- Lindan lempilaulu on numero 324. - 324?
Ei, Søren. Laita laulukirjat pois.
Laulamme Rasmus Seebachia, kuten sovittiin.
Simon, voisitko hengailla kanssani huomisiltana?
Pitääkö edes kysyä? Totta kai se käy.
Haista paska.
Haistakaa kaikki pitkä paska.
Haista sinä paska, ja sinä ja sinä ja sinä ja sinä. Nyt lauletaan Øde ø.
- Puhu nätisti. - Haista paska.
- Sinä kiroilit. Tämä ei ole apinatarha. - Mistä on kyse?
Meillä on vain taiteellisia erimielisyyksiä.
Okei. Selvittäkää ne sitten.
Olet tervetullut kuoroon, mutta sinun pitää tietää paikkasi -
- ja bassot ovat takimmaisina. No niin, lämmitellään.
Otetaan konsonantteja. Mette. Mette-te-te-te-te.
Mette-te-te-te-te.
Rikke. Rikke-ke-ke-ke-ke.
Haluan, että Sophie palaa kotiin.
- Hän ei saa hintaa nostettua. - Aivan sama.
En kestä enää tätä käänteistä maailmaa.
Luotatko Sophieen? Hän pääsee käsiksi isoihin summiin.
Sophie ei huijaa minua.
Ja olet varma siitä, koska rakastatte toisianne?
Niin. Ja koska Sophie jumaloi isäänsä.
Mitä tarkoitat?
Jos lähetän pari filmiä, joissa näkyy todellinen Sophie -
- hän ei ole enää isin pikku tyttö.
Sophien isä kuolisi järkytyksestä.
Sophie ei huijaa minua.
Ei siis hätää.
Sisään.
- Hei, Morten. - Oliko kivaa Teneriffalla?
Oikein kivaa. Miten täällä on mennyt?
No jaa. Muutamista jutuista pitää keskustella johdon kanssa.
- Tarkoitat siis meitä kahta? - Niin.
Sinun ja Niels Grøndahlin välillä on ilmeisesti ollut taas kiistaa.
- Hän heitti päälleni virtsaa. - Niin ei saa tietenkään tehdä.
Niels ei kuitenkaan polta tupakkaa eikä pilveä.
- Se oli pissaa. - Tiedän kyllä, mitä virtsa on.
Miksi testasit hänet? Se vaikuttaa kiusanteolta.
- Saamme testata, milloin haluamme. - Tilanteelle on tehtävä jotain.
Aivan. Kiitos. Siirrätkö Nielsin toiseen vankilaan?
Keskustelin kollegojesi kanssa, ja he tahtovat, että Niels jää.
Sinä siis siirryt ensi viikolla toisen laitoksen palvelukseen.
- Valitsivatko he Nielsin? - Älä nyt viitsi. Et saa sentään potkuja.
- Olen apupomosi. - Niin, koska olet ollut täällä pisimpään.
- Ei, vaan koska olin pätevin. - Niin, Excelissä.
- Työvuorot eivät synny itsestään. - Kiitos.
- Minä... - Kiitos.
- Et voi siirtää minua... - Kiitos.
Kiitoksia, Morten. Siinä kaikki.
- Kuulikohan kukaan? - Ei.
- Menikö kotimatka hyvin? - Joo. Jens sai rahansa.
Kaikki on kuten sovimme.
Olen todella vahva, kun olen kanssasi.
- Rakastan sinua. - Ja minä sinua.
Tännekö?
- Oli jo aikakin. - Hän on tuolla.
- Jens on saanut rahansa. - Kaikki on ok.
Olet tervetullut takaisin. Me pidämme sinusta huolta.
Ei, kaikki ei ole ok. Sain turpiini kolmen millin edestä.
Korkeintaan kymppitonnin.
En maksanut velkaa. Velka oli vain Jensin päässä.
- Haluan vastinetta rahoilleni. - Okei.
Tule, Morten.
Tule vain.
- En voi. - Totta kai voit.
- Niin, mutta en halua. - Teet sen silti.
Ei sellaista voi pyytää. Olen poliisi.
- Vanginvartija sinä olet. - Se on sama asia.
- En halua. - Teet sen.
- Mutta kun en halua. - Teet sen.
Teidän pitää lopettaa.
Hei! Käskin lopettamaan.
- Laulamme vain tämän loppuun. - Lopetatte nyt.
- Mikä kiire tässä on? - Koska sanon niin.
Morten taisi nousta tänään väärällä jalalla.
Odottakaa tässä, että vastaan tulevat junat menevät ohi.
Hän on pahassa jamassa, mutta eiköhän hän osaa käyttäytyä.
Miksi Markus vaarantaa henkensä vain päästäkseen meistä eroon?
No niin.
- Hei! - Ei!
Markus, senkin kusipää!
Toivotetaan tervetulleeksi liikemies ja kirjailija Markus Føns.
Olit tutkintavankeudessa ja sait tuomion törkeästä kavalluksesta.
Kirjoitit sinä aikana kirjan kokemuksistasi vankilassa.
- Mikä sai sinut kirjoittamaan kirjan? - Sain vankilassa inspiraation.
Vangittuna oleminen on nöyryyttävää.
Muutuin Markus Fønsistä rikolliseksi.
Kirja kertoo siitä, miten sellainen kokemus vahvistaa.
Se, mitä opin muilta vangeilta, vahvisti minua.
Oliko vankilan kuoro yksi opettavimmista kokemuksista?
Kyllä, siellä oli joukko erilaisia miehiä, joilla oli oma paikkansa.
Annoimme äänemme laululle-
- ja yhteishenki syntyi ystävyydestä ja luottamuksesta.
Kuorolaisten ansiosta pääsin taas jaloilleni.
Uskon, että hekin oppivat jotain minulta.
Kuorossa opin yhteishenkeä ja solidaarisuutta-
- ja sen, kuinka hyvä on kuulua johonkin ryhmään.
- Mitä tulevaisuus tuo tullessaan? - Olen hyväksynyt tuomioni.
En odota innolla viittä vuotta Sønder Ommessa-
- mutta odotan vapautuvani parempana ihmisenä.
- Pidä hauskaa. - Kiitos. Lähdetkö mukaan?
Suomennos: Päivi Ahlqvist www.sdimedia.com